BAKUBUSI BALABUZYA
Mbuti Mbondikonzya Kuleka Kusumpya Kucita Zyintu?
Sena lyoonse mulamuka kutalika kubeleka milimo alimwi akulemba homuweki? Mweelede kuleka kusumpya kucita zyintu! Cibalo eeci cilamugwasya kuleka kusumpya kucita zyintu, noliba leelyo
Mwamana kubala cibalo eeci, amwiingule mibuzyo iijatikizya kusumpya kucita zyintu.
Ibbaibbele lilaamba cikonzya kucitika akaambo kakusumpya kucita zyintu. Lyaamba kuti: “
Uuyeeya muuwo takonzyi kubyala, ayooyo uulanga mayoba takonzyi kutebula.”—Mukambausi 11:4.
Amulange-lange zyintu zikonzya kupa kuti kube penzi alimwi ancomukonzya kucita kutegwa mucileke kusumpya.
Mulimo nuulibonya kuti ulakatazya.
Kwaamba masimpe—milimo imwi ilakatazya cakuti inga wayanda buyo kwiileka. Njeeyi mizeezo imwi iikonzya kugwasya.
Kamwaandaanya mulimo muzibeela zisyoonto-syoonto. Musimbi umwi uutegwa Melissa wakaamba kuti: “
Nokuba kuti ndilizyi kuti ndilimukide, ndilasola kumanizya milimo yangu kwiinda mukubeleka mulimo omwe aciindi comwe.”
Kamutalika mpoonya-mpoonya.
“Kotalika kuubeleka mulimo mbowautambwida buyo, nokuba kuti uyungizya amilimo iimbi njojisi naa kulemba mizeezo iili mbwiibede kotanaluba.”—Vera.
Kamulomba lugwasyo. Kulalangilwa kuti bazyali banuo alimwi bamayi banu bakainda mubuyumuyumu buliboobu. Mulakonzya kugwasyigwa kuluzyibo lwabo. Balakonzya kumugwasya kulibambila.
Muzeezo “
Kopanga mulongo. Masimpe, eeci caamba kuti weelede kuti kolibambilide kutobela mulongo wako, pele cilagwasya—ulamanizya milimo yoonse aciindi ceelede.”—Abbey.
Nomulimvwa kuti taakwe cimukulwaizya kubeleka.
Kanji-kanji, milimo njomweelede kucita ibikkilizya zyintu zitakukkomanisyi kapati. Aboobo ino ncinzi ncomweelede kucita kuti mulimo ngomuyanda kucita taumukkomanisyi? Amusole nzila eezyi zitobela.
Kamuyeeya kaambo ncomweelede kufwambaana kuucita. Mucikozyanyo, amweezyeezye mbomukonzya kukkomana kuti naa mwamana kuubeleka. Musimbi umwi uutegwa Amy, wakaamba kuti: “
Ndilimvwa kabotu kuti ndamana kucita cintu cimwi muciindi ceelede alimwi inga ndilimvwa kwaanguluka.”
Kamuliyeezya zyintu zikonzya kucitika kuti tiimwaubeleka. Ikuti mwamuka, mupa kuti mukatale kapati alimwi inga capa kuti mwaalilwe kuzwidilila. Bbaibbele lyaamba kuti: “
Kufwumbwa cintu muntu ncasyanga, ncencico eeco ncayootebula.”—Bagalatiya 6:7.
Amububikke mumizeezo buzuba mbomweelede kumanizya mulimo. Musimbi uutegwa Alicia wakaamba kuti: “
Cilandigwasya kuyeeyela mbuli kuti mulimo ulamana buzuba bomwe naa obilo kabutanasika buzuba bwini noweelede kumana. Mpoonya inga ndainduluka kuulanga-langa mulimo kubona naa inga ndasyaalilwa buzuba naa mazuba obilo aakucita zimwi zyintu.”
Muzeezo “
Mboyeeya inga capa kuti ukulwaizyigwe. Kolyaambila omwini kuti ulaubeleka mulimo uuyandika kubeleka, alimwi akuti kunyina cikonzya kukulesya. Ikuti ndaamba kuti ndiyanda kucita eeci, ceelede kucitika ncobeni.”
Nomujisi bubi.
Musankwa uutegwa Nathan wakaamba kuti: “
Bunji bwaziindi bantu bandaamba kuti ndilasumpya mulimo, pele aayo taali masimpe! Tabazyi mbondijisi bubi!” Ikuti kamulimvwa mbuli mbwalimvwa Nathan, amusole mizeezo eeyi.
Amusaangune kubeleka milimo myuuba-uba.
Musimbi uutegwa Amber wakaamba kuti: “
Muntu umwi wakandaambila kuti ikuti mulimo kautola maminiti aatasiki kuli osanwe, weelede kuucita mpoonya-mpoonya. Eeci cibikkilizya zyintu mbuli bulondo, kwaanzika zisani, kusanzya mitiba, alimwi akutuma fooni.”
Amubikke zyintu ziyandika kumbele. Ibbaibbele lyaamba kuti: “
Musinizye zyintu ziyandika kapati.” (Bafilipi 1:10) Ino inga mwalubelesya buti lugwalo oolu mubuumi bwanu bwabuzuba abuzuba? Musimbi umwi uutegwa Anna wakaamba kuti: “
Ndilabamba mulongo wamilimo yoonse njondijisi alimwi akulemba ciindi noyeelede kamana kucitwa.Pele ciyandika kapati, ndilalemba ciindi nondeelede kuubeleka mulimo umwi aumwi alimwi anondeelede kumana kuucita.”
Sena eeci cilibonya kuti cilakatazya? Amuciyeeyele munzila eeyi! Masimpe ngakuti, kuti mwapanga mulongo, ndinywe mweendelezya ciindi muciindi cakuti ciindi kacimweendelezya. Alimwi eeci inga capa kuti kamutakali kapati. Musimbi umwi uutegwa Kelly wakaamba kuti: “
Kuba amulongo kupa kuti kanditalibiliki alimwi kupa kuti zyintu zyeende kabotu.”
Mutanyonganizyigwi. Jennifer wakaamba: “
Ndilabaambila boonse aŋanda ciindi nendiyanda kutalika mulimo wangu. Ikuti naa kuli ncintu ncobayanda kuti ndicite ndilabalomba kuti bandaambilile limwi kanditanatalika mulimo wangu. Alimwi ndilaizima fooni yangu.”
Muzeezo “
Kufwumbwa cintu ncomweelede kucita tacikonzyi kucitika celikke kusikila mane mucicite. Muciindi cakunoolibilika kujatikizya cintu eeco, amucicite kutegwa ciinde. Kwiinda mukucita oobu, mulakonzya kulimvwa kwaanguluka buzuba boonse.”
lug_Latn bem_Latn bem_Latn bem_Latn bem_Latn jav_Latn bem_Latn tum_Latn bem_Latn bem_Latn nya_Latn lug_Latn bem_Latn bem_Latn cjk_Latn bem_Latn bem_Latn bem_Latn bem_Latn bem_Latn bem_Latn bem_Latn sna_Latn bem_Latn cjk_Latn bem_Latn lua_Latn nya_Latn bem_Latn bem_Latn sna_Latn bem_Latn bem_Latn bem_Latn bem_Latn bem_Latn bem_Latn nya_Latn bem_Latn cjk_Latn tum_Latn